|  |  |
| --- | --- |
| **Întreprinderea este**  **ÎNREGISTRATĂ**  **la\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **I P „Agenţia Servicii Publice”**  **Registrator**  **\_\_\_\_\_\_\_\_\_\_\_\_\_\_\_\_\_\_\_\_\_\_ /\_\_\_\_\_\_\_\_\_\_\_\_ /** | **APROBAT**  **Prin Decizia Consiliului Municipal Orhei nr.­\_\_\_\_din\_\_\_\_\_\_\_\_\_\_\_\_\_\_\_\_** |

**STATUTUL**

**Întreprinderii Municipale**

**Pentru** **Achiziții, Comerț și Piețe**

**(în redacție nouă)**

**Mun. Orhei 2018**

Prezentul Statut este elaborat în conformitate cu prevederile Codului Civil al Republicii Moldova nr. 1107-XV din 06 iunie 2002, Legii nr. 246  din  23.11.2017 cu privire la întreprinderea de stat şi întreprinderea municipală, Legii nr.845-XII din 03.01.1992 cu privire la antreprenoriat şi întreprinderi, Legii nr.220-XVI din 19.10.2007, privind înregistrarea de stat a persoanelor juridice şi a întreprinzătorilor individuali,Legiinr.436-XVI din 28.12.2006 privind administraţia publică locală*,* Legii privind administrarea şi deetatizarea proprietăţii publice nr.121-XVI  din  04.05.2007**,** Legii nr. 764/27.12.2001 privind organizarea administrativ-teritorială a Republicii Moldova, Legii cu privire la actele normative nr. 100  din  22.12.2017**,** Hotărârii Guvernului Republicii Moldova nr. 387, din 06.06.1994 cu privire la aprobarea Regulamentului-model al întreprinderii municipale şi legislaţia în vigoare.

1. **DISPOZIŢII GENERALE**

**1.1.Denumirea completă:** Întreprinderea Municipală Pentru Achiziții, Comerț și Piețe, **denumirea prescurtată** (Î.M.A.C.P.), în continuare (Întreprinderea), este agentul economic cu personalitate juridică, care, prin utilizarea ei judicioasă, execută lucrările și/sau prestează serviciile, necesare pentru satisfacerea cerinţelor fondatorului (ale unităţii administrativ-teritoriale fondatoare) şi pentru realizarea intereselor sociale şi economice ale colectivului de muncă.

**1.2. Sediul Întreprinderii**: mun.Orhei, str. Scrisului Latin, nr.15 și se individualizează prin numărul de identificare de stat (IDNO), 1003606008060.

**1.3.Fondatorul Întreprinderii:** este unitatea administrativ-teritorială, sediul: MD-3501, str. Vasile Mahu, 160, mun. Orhei, Republica Moldova.

**1.4.Înființarea Întreprinderii** a avut loc în baza Deciziei Primăriei orașului Orhei nr. 3.14 din „24” martie 1994 ” Cu privire la transferarea proprietății statului în proprietate municipală și crearea în baza ei a întreprinderii municipale” - Asociația Orășenească de Achiziții, Comerț și Piețe” (se anexează), și înregistrată la Camera Înregistrării de Stat de pe lîngă Ministerul Justiției sub nr.145009357 la data de 11.03.1993.

**1.5. Termenul Întreprinderii:** Întreprinderea a fost creată pe termen nelimitat.

**1.6. Scopul Întreprinderii:** Întreprinderea este creată în scopul realizării activității de organizare a locurilor de desfacere (comerț/vînzare), prestarea serviciilor necesare persoanelor fizice și juridice, care practică comerțul în piețe, precum și crearea condițiilor adecvate pentru satisfacerea necesităților vînzătorilor și cumpărătorilor, activități în rezultatul cărora este obținut venit.

**1.7**. Documentele de constituire a întreprinderii sînt decizia cu privire la fondare şi Statutul Întreprinderii.

**1.8**.Întreprinderea dispune bilanț propriu, ștampilă cu denumirea sa, cont de decontare, adresă poștală și alte rechizite necesare, prevăzute de legislația Republicii Moldova.

**1.9**.Particularitățile funcționării și încetării activității Întreprinderii sunt stabilite de Legea RM privind întreprinderea de stat și întreprinderea municipală Nr. 246 din 23.11.2017, de alte acte normative și de prezentul Statut.

**1.10. Genurile de activitate:** Întreprinderea realizează următoarele genuri de activitate de bază:

* Închirierea bunurilor imobiliare proprii;
* Închirierea maşinilor şi echipamentelor;
* Activităţi de ambalare;
* Depozitări;
* Activităţi de întreţinere şi curăţare a clădirilor, de amenajare a teritoriului;
* Închirierea altor mijloace de transport terestru, inclusiv containere;
* Intermedieri pentru vînzarea materiei prime agricole, animalelor vii, materiei prime textile şi a semiproduselor;
* Comerţul cu ridicata al produselor agricole brute şi animalelor vii;
* Comerțul cu amănuntul în standuri și piețe;
* Comerţul cu amănuntul al produselor alimentare în magazine specializate;
* Alte tipuri de comerţ cu amănuntul în magazine nespecializate;
* Comerț cu amănuntul al produselor din tutun în magazine specializate;
* Activităţi legate de organizarea tîrgurilor;
* Publicitate;
* Administrarea imobilelor;
* Alte activități ce nu contravin legislației în vigoare.

Alte genuri de activitate, asupra cărora se extinde prerogativa antreprenoriatului de stat, pot fi practicate de întreprindere numai în baza licenţelor eliberate conform prevederilor legale.

1. **COMPONENȚA BUNURILOR ŞI MODUL DE UTILIZARE.**

**CAPITALUL SOCIAL**

**2.1**.Patrimoniul Întreprinderii este constituit în exclusivitate cu bunuri proprietate a unității administrativ-teritoriale fondatoare, fac parte din domeniul public și sunt depuse ca aport în capitalul social al Întreprinderii.

**2.2**.Bunurile aflate în administrarea Întreprinderii aparţin acesteia cu drept de gestionare economică. Aceste bunuri nu pot fi urmărite pentru datoriile Întreprinderii, nu pot fi înstrăinate sau supuse executării silite, nici chiar în cazul insolvabilităţii, nu pot constitui obiect al gajului şi asupra lor nu se pot constitui garanţii reale, nu pot fi dobîndite de către alte persoane prin uzucapiune sau prin efectul posesiei de bună-credinţă asupra lor.

**2.3**.Modul de posesiune, de folosinţă şi de dispoziţie asupra bunurilor Întreprinderii se stabileşte de prezentul Statut și de legislaţia în vigoare.

**2.4**.Evidenţa contabilă a acestor bunuri se ţine distinct de evidenţa activelor Întreprinderii.

**2.5.**Transmiterea, comercializarea, darea în locaţiune/arendă sau comodat şi casarea bunurilor Întreprinderii se efectuează în modul stabilit de Guvern, cu acordul prealabil al fondatorului.

**2.6**.Întreprinderea este obligată să utilizeze raţional şi eficient bunurile de care dispune şi să asigure integritatea lor.

**2.7.Capitalul social al întreprinderii** constituie **10949000,00 (zece milioane nouă sute patruzeci și nouă mii) lei, și este** format din**:**

a)Imobile amplasate în mun.Orhei, str.M.Eminescu, 9/2, **în valoare totală de 3635000 (trei milioane șase sute treizeci și cinci mii) lei,**și anume:

* Construcție comercială nr. cadastral 6401401.026.25 cu S= 89,9 m2;
* Construcție comercială nr. cadastral 6401401.026.26 cu S= 129 m2;
* Construcție comercială nr. cadastral 6401401.026.27 cu S= 105,5 m2;
* Construcție comercială nr. cadastral 6401401.026.28, cu S= 101,2 m;
* Mesele acoperite**.**

b)Imobile amplasate în or.Orhei, str.Scrisului Latin, 15, **în valoare totală de 7314000 (șapte milioane trei sute paisprezec mii) lei**, și anume:

* Construcție comercială nr. cadastral 6401401.034.27 cu S=397,8 m2;
* Construcție comercială nr. cadastral 6401401.034.28 cu S=99,9 m2;
* Construcție comercială nr. cadastral 6401401.034.29 cu S=177,5 m2;
* Construcție comercială nr. cadastral 6401401.034.30 cu S=250,9 m2 .

**2.8.**Conform propunerilor Consiliului de administrare, capitalul social al Întreprinderii poate fi modificat (majorat sau redus), în conformitate cu decizia Fondatorului.

**2.9.** Sursele de majorare a capitalului social pot fi capitalul propriu al Întreprinderii în limita părții, ce depășește capitalul social și/sau aporturile primite de la Fondator.

**2.10.** Modificarea capitalului social se va reflecta în statutul și bilanțul Întreprinderii după înregistrarea în ordinea, stabilită de Legea privind înregistrarea de stat a persoanelor juridice și a întreprinzătorilor individuali Nr. 220 din 19.10.2007.

**2.11**.Dacă, la expirarea a 3 ani consecutivi de administrare, valoarea activelor nete ale Întreprinderii va fi mai mică decît mărimea capitalului social, Fondatorul va adopta una din următoarele decizii:

а) de reducere a capitalului social, dar nu mai mic decît cuantumul minimal prevăzut de legislație;

b) de transmitere a unor bunuri sau mijloace bănești în calitate de aport la capitalul social;

с) de dizolvare a Întreprinderii, dacă activele nete sînt sub limita, prevăzută de legislația în vigoare.

**2.12**.Totodată, de către fondator Întreprinderii i-au fost transmise următoarele terenuri :

- terenul amplasat pe str.Eminescu, 9/2, mun.Orhei, cu cod cadastral 6401401026, suprafaţa de 6960 m2 - transmis în administrare în baza Deciziei Consiliului Municipal Orhei nr.5.3.1 din 07 iunie 2016;

- terenulcu cod cadastral 6401401034, suprafața 4843 m2 amplasat pe str.Scrisului Latin nr.15, administrat în baza Deciziei Consiliului Municipal Orhei nr.6.9.3. din 18.05.2010***;***

- terenulcu cod cadastral 6401307123, suprafaţa totală de 840 m2, situat pe str.M.Sadoveanu nr.13, transmis în administrarea Întreprinderii prin Decizia Consiliului Orășenesc Orhei nr . 7.11.1 din 20.11.2007;

- terenul cu cod cadastral 6401401239, suprafața totală de 101,0 m 2 , situat în strada C.Negruzzi, mun.Orhei, transmis în administrare în baza Deciziei Consiliului Municipal Orhei nr.9.9.2 din 09.12.2016, modificată ulterior prin decizia nr.5.4.3 din 02.06.2017;

***-*** terenul cu cod cadastral 6401401177, suprafața totală de 483,0 m2, situat în or.Orhei, str.Scrisului Latin, 19, administrat de către Întreprindere în baza deciziei Consiliului Orășenesc Orhei nr. 5.3.1 din 07 iunie 2016 ” Cu privire la darea terenului în administrare”;

- terenul cod cadastral 6401401195, cu suprafața de 0,0599 ha, situat în strada 1 Mai, 61, or.Orhei, transmis în baza deciziei nr.9.11 din 14.10.2010 ;

***-*** terenul cu cod cadastral 6401104176, cu suprafața de 0,0361 ha, situat în mun.Orhei, strada Iakir, administrat în baza deciziei nr.1.20 din 12.02.2016.

**III. ORGANELE DE CONDUCERE ALE ÎNTREPRINDERII. ATRIBUȚII**

**3.1**.Organele de conducere ale Întreprindereii sînt:

a) fondatorul Întreprinderii;

b) consiliul de administraţie;

c) administratorul – organ executiv;

d) comisia de cenzori.

**3.2**.Membrii consiliului de administraţie, comisiei de cenzori şi administratorul sînt responsabili de îndeplinirea atribuţiilor prevăzute de legislația în vigoare, de actele normative ce reglementează domeniul de administrare a proprietății publice. Atribuţiile lor nu pot fi delegate altor persoane.

**3.3**.Structura, atribuţiile, modul de constituire şi de funcţionare a organelor de conducere ale întreprinderii sînt stabilite de legislația în vigoare și regulamentele aprobate de către Fondatorul Întreprinderii.

**3.4.Fondatorul Întreprinderii** este Consiliul Municipal Orhei, cu sediul în mun.Orhei, str.V.Mahu nr.160.

**3.5.**Fondatorul Întreprinderii în interacțiune cu primăria mun.Orhei exercită drepturile de administrare a Întreprinderii prin intermediul Consiliului de administrație și al administratorului, în limita competențelor atribuite.

**3.6.**Fondatorul are următoarele atribuții:

a) aprobă Statutul Întreprinderii, regulamentul consiliului de administraţie şi al comisiei de cenzori;

b) decide referitor la modificarea capitalului social al întreprinderii, la propunerea consiliului de administraţie;

c) desemnează şi revocă preşedintele şi membrii consiliului de administraţie, membrii comisiei de cenzori, stabileşte componenţa numerică a consiliului de administraţie şi a comisiei de cenzori, stabileşte cuantumul remunerării lunare a administratorului, a preşedintelui, a membrilor consiliului de administraţie şi a comisiei de cenzori.

d) exprimă acordul prealabil la vînzarea activelor neutilizate ale Întreprinderii;

e) exprimă acordul la transmiterea în locaţiune/arendă sau comodat a activelor neutilizate în activitatea Întreprinderii, decide modul de selectare a locatarului şi coordonează contractele de locaţiune/arendă şi contractele de comodat;

f) exprimă acordul la casarea bunurilor raportate la mijloacele fixe;

g) exprimă acordul prealabil la gajarea bunurilor Întreprinderii în vederea obţinerii creditelor bancare;

h) exprimă acordul prealabil la achiziţionarea de către Întreprindere a bunurilor a căror valoare de piaţă constituie peste 25% din valoarea activelor nete ale acesteia, conform ultimelor situaţii financiare anuale, sau depăşesc 400 000 de lei;

i) confirmă entitatea de audit selectată de consiliul de administraţie;

j) aprobă nomenclatorul şi tarifele la serviciile prestate de Întreprindere, cu excepţia celor stabilite de actele normative în vigoare;

k) apreciază activitatea consiliului de administraţie şi a administratorului în baza dării de seamă anuale cu privire la activitatea consiliului de administraţie, a administratorului şi la activitatea economico-financiară a Întreprinderii;

l) aprobă repartizarea profitului net anual al Întreprinderii;

m) aprobă regulamentul privind achiziţionarea bunurilor, a lucrărilor şi a serviciilor de către Întreprindere;

**Consiliul de administraţie**

**3.7.**Consiliul de administraţie este organul colegial de administrare a Întreprinderii, alcătuit dintr-un număr impar de membri, cel puţin 3, care reprezintă interesele autorităţilor deliberative ale administraţiei publice locale respective şi îşi exercită activitatea în conformitate cu regulamentul consiliului de administraţie aprobat de fondator.

**3.8.**Consiliul de administraţie are următoarele atribuţii:

a) aprobă planul de afaceri al Întreprinderii şi monitorizează executarea acestuia;

b) stabileşte indicatorii de performanţă ai Întreprinderii şi criteriile de evaluare ţinînd cont de specificul şi domeniul de activitate;

c) prezintă fondatorului propuneri pentru îmbunătăţirea managementului şi eficientizarea activităţii Întreprinderii;

d) examinează darea de seamă anuală a administratorului cu privire la activitatea economico-financiară a Întreprinderii;

e) prezintă fondatorului darea de seamă anuală cu privire la activitatea sa;

f) întreprinde măsuri pentru asigurarea integrităţii şi a folosirii eficiente a bunurilor Întreprinderii, inclusiv adoptă decizii privind oportunitatea comercializării sau dării în locaţiune/arendă sau comodat a activelor neutilizate ale Întreprinderii, privind oportunitatea casării bunurilor raportate la mijloacele fixe, a gajării bunurilor pentru obţinerea creditelor bancare, a acordării sponsorizării;

g) după primirea acordului prealabil al fondatorului, aprobă preţul minim de expunere la vînzare al bunului neutilizat, a cărui valoare de piaţă constituie peste 25% din valoarea activelor nete ale întreprinderii;

h) monitorizează derularea situaţiilor litigioase şi asigură informarea fondatorului;

i) examinează rapoartele organelor de control, raportul auditorului şi scrisoarea către conducere emisă de entitatea de audit şi aprobă planul de acţiuni privind înlăturarea încălcărilor identificate;

j) aprobă devizul anual de venituri şi cheltuieli, statul de personal al Întreprinderii şi fondul de salarizare;

k) examinează trimestrial darea de seamă a administratorului cu privire la activitatea economico-financiară a Întreprinderii;

l) prezintă fondatorului propuneri privind premierea sau sancţionarea administratorului;

m) prezintă fondatorului propuneri privind modificarea capitalului social, privind modificarea şi completarea statutului Întreprinderii;

n) selectează prin concurs candidatura administratorului Întreprinderii;

o) coordonează şi prezintă fondatorului spre aprobare propunerea de repartizare a profitului net anual al Întreprinderii;

p) aprobă decizii privind plafonul concret al salariului administratorului Întreprinderii, pasibil limitării, pentru anul în curs;

q) selectează entitatea de audit pentru efectuarea auditului obligatoriu al situaţiilor financiare anuale;

r) asigură transparenţa procedurilor de achiziţie a bunurilor, a lucrărilor şi a serviciilor destinate acoperirii necesităţilor de producere şi asigurării bazei tehnico-materiale;

s) aprobă achiziţionarea de către Întreprindere a bunurilor şi a serviciilor a căror valoare de piaţă constituie peste 25% din valoarea activelor nete ale Întreprinderii, conform ultimei situaţii financiare, sau depăşeşte 400 000 de lei;

t) aprobă regulamentele interne ce ţin de activitatea Întreprinderii.

**3.9.**Membrii consiliului de administraţie al Întreprinderii poartă răspundere faţă de întreprindere pentru prejudiciile rezultate din îndeplinirea deciziilor adoptate de ei cu abateri de la legislaţie, de la statutul întreprinderii şi de la regulamentul consiliului de administraţie.

**3.10**.Consiliul de administraţie al Întreprinderii nu are dreptul să intervină în activitatea operaţională a administratorului, cu excepţia cazurilor prevăzute de legislaţie, de statut şi de regulamentul consiliului de administraţie.

**Administratorul (Directorul)**

**3.11.** Administratorul reprezintă organul executiv unipersonal al Întreprinderii.Fondatorul Întreprinderii selectează prin concurs şi împuterniceşte autoritatea executivă să transmită atribuţiile de administrare a patrimoniului şi de desfăşurare a activităţii de întreprinzător administratorului în baza contractului individual de muncă aprobat.

**3.12**.Candidat la funcția de administrator al Întreprinderii poate fi orice persoană fizică care a activat funcție de conducere cel puțin 4 ani.

**3.13**.Nu poate candida la funcția de administrator al Întreprinderii persoana care are antecedente penale nestinse, săvîrșite cu intenție.

**3.14**.Administratorul Întreprinderii se numește în funcție pe termen de pînă la 5 ani.

**3.15.**Comisia de concurs se instituie de fondator din reprezentanţii săi şi ai autorităţii executive.

**3.16**.Contractul individual de muncă al administratorului stabileşte drepturile şi obligaţiile părţilor, inclusiv restricţiile privind drepturile de folosinţă şi dispunere a patrimoniului Întreprinderii, prevede modul şi condiţiile de remunerare a acestuia, stabileşte obiectivele de performanţă, răspunderea materială a părţilor, precum şi condiţiile de încetare şi reziliere a contractului.

**3.17.**După încheierea şi înregistrarea contractului individual de muncă cu administratorul, fondatorul nu are dreptul să intervină în activitatea operativă a Întreprinderii,cu excepţia cazurilor prevăzute de legislaţie, de statut şi de contract.

**3.18.**Administratorul Întreprinderii are următoarele atribuţii:

a) conduce activitatea şi asigură funcţionarea eficientă a Întreprinderii;

b) acţionează fără procură în numele Întreprinderii;

c) reprezintă interesele Întreprinderii în relaţiile cu persoanele fizice şi juridice, cu autorităţile publice, cu organele de drept şi acordă astfel de împuterniciri altor reprezentanţi ai Întreprinderii;

d) asigură executarea deciziilor fondatorului şi ale consiliului de administraţie al Întreprinderii;

e) asigură efectuarea auditului situaţiilor financiare anuale şi încheie contractul de audit cu entitatea de audit, selectată de consiliul de administraţie;

f) prezintă consiliului de administraţie informaţia despre rezultatele controalelor efectuate de organele abilitate, inclusiv deficienţele depistate, precum şi planul de acţiuni privind corectarea abaterilor şi înlăturarea deficienţelor identificate;

g) prezintă trimestrial consiliului de administraţie darea de seamă privind rezultatele activităţii Întreprinderii;

h) prezintă fondatorului şi consiliului de administraţie darea de seamă anuală cu privire la rezultatele activităţii economico-financiare a Întreprinderii, raportul comisiei de cenzori şi raportul auditorului;

i) prezintă consiliului de administraţie proiectul devizului de venituri şi cheltuieli ale întreprinderii, proiectul statelor de personal pentru anul următor celui gestionar;

j) prezintă spre coordonare consiliului de administraţie propuneri de repartizare a profitului net anual al Întreprinderii;

k) încheie contracte, eliberează procuri, deschide conturi în bănci, angajează personalul Întreprinderii;

l) asigură elaborarea planului de afaceri şi îl prezintă spre aprobare fondatorului;

m) asigură integritatea, folosirea eficientă şi dezvoltarea bunurilor Întreprinderii;

n) prezintă consiliului de administraţie trimestrial informaţia referitoare la situaţiile litigioase;

o) solicită acordul prealabil al fondatorului şi decizia consiliului privind achiziţionarea de către Întreprindere a bunurilor şi serviciilor a căror valoare de piaţă constituie peste 25% din valoarea activelor nete ale Întreprinderii, conform ultimei situaţii financiare, sau depăşeşte suma de 400 000 de lei;

p) publică planul de achiziţie şi asigură respectarea principiului transparenţei procedurilor de achiziţie a bunurilor, a lucrărilor şi a serviciilor destinate atît acoperirii necesităţilor, cît şi asigurării bazei tehnico-materiale şi formării programului de producţie al Întreprinderii;

q) realizează procedurile de achiziţie a bunurilor, a lucrărilor şi a serviciilor pentru necesităţile de producere şi asigurare a bazei tehnico-materiale, conform regulamentului privind achiziţionarea bunurilor, lucrărilor şi serviciilor;

r) asigură transferul în bugetul de stat/local al defalcărilor din profitul net anual, stabilite de fondator;

s) poartă răspundere pentru neexecutarea sau executarea neconformă a atribuţiilor stabilite în contractul individual de muncă.

**3.19**.În cazul în care, pe parcursul a 2 ani consecutivi de gestiune, Întreprinderea generează pierderi, consiliul de administrație examinează situația economico-financiară a Întreprinderii și oportunitatea menținerii în funcție a administratorului, prezentînd Fondatorului propuneri în acest sens

**3.20**.În cazul în care administratorul Întreprinderii a admis încălcarea legislaţiei în vigoare, consiliul de administraţie/autoritatea executivă propune fondatorului sancţionarea sau eliberarea din funcţie a acestuia.

**Comisia de cenzori**

**3.21.**Comisia de cenzori se desemnează şi se revocă de către fondator şi exercită controlul activităţii economico-financiare a Întreprinderii.

**3.22.**Atribuţiile, componenţa numerică, modul de instituire şi forma raportului ale comisiei de cenzori se stabilesc de regulamentul comisiei de cenzori, aprobat de fondator.

**3.23**. În componenţa comisiei de cenzori a Întreprinderii pot fi incluşi reprezentanţi ai fondatorului, ai autorităţii executive şi, după caz, ai autorităţilor administraţiei publice centrale.

**3.24**.Membrii comisiei de cenzori îşi exercită atribuţiile prin cumul cu funcţia lor de bază. Membri ai comisiei de cenzori nu pot fi:

a) persoanele necalificate în contabilitate finanţe, economie, jurisprudenţă ;

b) membrii consiliului de administraţie, persoanele necalificate în contabilitate,

c) persoanele desemnate în cel puţin 4 comisii de cenzori ale întreprinderilor municipale;

d) alte persoane, dacă statutul întreprinderii limitează calitatea lor de membru în cadrul comisiei de cenzori.

e) persoana condamnată, prin hotărîre definitivă şi irevocabilă a instanţei de judecată, pentru infracţiuni în privinţa patrimoniului, infracţiuni de corupţie în sectorul privat, care cade sub incompatibilităţile şi restricţiile prevăzute la art.16–21 din [Legea nr.133/2016](http://weblex.md/item/view/id/3bcf216a1e7bc2421cae41f8ecb9ce0f) privind declararea averii şi a intereselor personale, precum şi căreia nu i-au fost stinse antecedentele penale.

**3.25.** Comisia de cenzori se desemnează pe un termen de pînă la 2 ani şi va avea în componenţa ei cel puţin 3 persoane.

**3.26.** Comisia de cenzori a Întreprinderii exercită semestrial controlul activităţii economico-financiare a acesteia.

**3.27** Comisia de cenzori a Întreprinderii examinează scrisoarea către conducere emisă de entitatea de audit.

**3.28.**Comisia de cenzori, din propria iniţiativă, la cererea fondatorului, a administratorului sau la cererea consiliului de administraţie, şi la cererea autorităţii executive, efectuează controale semestriale sau inopinate ale activităţii economico-financiare a Întreprinderii.

**3.29.** Administratorul Întreprinderii este obligat să asigure, în termen de 2 zile lucrătoare, prezentarea documentelor necesare pentru efectuarea controlului.

**3.30.**În urma controlului, comisia de cenzori întocmeşte un raport, care va reflecta:

a) analiza indicatorilor economico-financiari şi evaluarea capacităţii Întreprinderii de a-şi continua activitatea;

b) evaluarea rezultatelor economico-financiare ale Întreprinderii prin prisma evoluţiei indicatorilor principali (profitul net, venitul din vînzări şi alţi indicatori ce ţin de condiţiile de activitate concrete ale întreprinderii) în raport cu perioada corespunzătoare a anului precedent, în vederea stabilirii de către consiliul de administraţie a plafonului concret al salariului conducătorului, pasibil limitării, pentru anul în curs;

c) corectitudinea desfăşurării procedurilor de achiziţie a bunurilor, lucrărilor şi a serviciilor;

d) informaţia despre fapte de încălcare a legislaţiei, a statutului şi a regulamentelor interne ale Întreprinderii, precum şi despre valoarea prejudiciului cauzat;

e) informaţia privind măsurile întreprinse de către administrator pentru înlăturarea deficienţelor identificate în procesul misiunii de audit;

f) recomandările pe marginea rezultatelor controlului;

g) circumstanţele care au împiedicat efectuarea controlului.

**3.31.**Raportul se semnează de către toţi membrii comisiei de cenzori care au participat la control. Membrii comisiei de cenzori care nu sînt de acord cu raportul acesteia, în termen de 3 zile lucrătoare, î-şi expun opinia separată, care se va anexa la raport.

**3.32**. Preşedintele comisiei de cenzori, în termen de 3 zile lucrătoare, va transmite raportul comisiei de cenzori administratorului şi preşedintelui consiliului de administraţie.

**3.33.** Membrii comisiei de cenzori sînt în drept să participe, cu vot consultativ, la şedinţele consiliului de administraţie.

**IV. ACTIVITATEA DE ÎNTREPRINZĂTOR A ÎNTREPRINDERII**

**4.1.**Întreprinderea poate desfășura orice gen de activitate în conformitate cu prezentul Statut, cu excepția celor interzise de legislație.

**4.2**.Întreprinderea î-și organizează activitatea şi determină perspectivele producerii, reieşind din cererea populaţiei şi gospodăriei locale la lucrările şi serviciile sale, precum şi din necesitatea de a-şi asigura dezvoltarea economică şi socială şi sporirea veniturilor salariaţilor săi.

**4.3**.Temelia programelor de producere o constituie contractele încheiate cu beneficiarii producţiei.

**4.4**.Întreprinderea realizează î-și serviciile, la prețurile și tarifele de piață, iar în cazurile prevăzute de actele normative – la prețurile și tarifele reglementate de stat.

**4.5**.Întreprinderea întocmește desinestătător planul de producere în dependență de indicatorii economici stabiliți de Fondator, de contractele încheiate pe realizarea producției și prestarea serviciilor beneficiarilor și de necesitatea asigurării dezvoltării Întreprinderii.

**4.6.** Întreprinderea desinestătător definește forma de remunerare a muncii angajaților în corespundere cu legislația Republicii Moldova.

**4.7.**Pentru obligaţiile sale întreprinderea poartă răspundere cu toate bunurile care î-i aparţin cu drept de proprietate, cu excepţia proprietăţii care se referă la domeniul public.

**4.8**.Fondatorul nu poartă răspundere pentru obligaţiile întreprinderii, iar întreprinderea nu este răspunzătoare pentru obligaţiile fondatorului.

**4.9.**Întreprinderea î-şi creează, în condiţiile legii, filiale şi reprezentante care au dreptul să-şi deschidă subconturile lor.

**4.10**.Drept filială se consideră o subdiviziune separată a Întreprinderii amplasată în afara sediului acesteia, care exercită o parte din funcţiile ei.

**4.11**.Reprezentanţa este o subdiviziune separată a Întreprinderii, amplasată în afara sediului acesteia, care reprezintă şi apără interesele Întreprinderii, efectuează din numele ei afaceri şi alte acţiuni juridice.

**4.12.** Filialele şi reprezentantele trebuie să fie indicate în documentele de constituire a întreprinderii.

**4.13**.Filialele şi reprezentanțele nu sînt persoane juridice, avînd patrimoniul dotat de Întreprindere şi desfăşurîndu-şi activitatea potrivit regulamentelor adoptate de aceasta.

**4.14**.Conducătorul filialei (reprezentanţei) este numit în funcţie de către conducătorul Întreprinderii şi îşi derulează activitatea în conformitate cu prevederile contractului.

**4.15**.Filialele dispun de balanţe proprii, ce fac parte din balanţa centralizată a întreprinderii.

**4.16**.Întreprinderea poartă răspundere pentru obligaţiile filialelor şi reprezentanţelor, iar acestea din urmă sînt răspunzătoare de obligaţiile întreprinderii.

**4.17**.Întreprinderea se poate asocia, în baza unui acord special cu alte unităţi economice în uniuni, asociaţii, concerne şi alte societăţi, conform principiului ramural, teritorial sau altor principii, pentru a-şi lărgi posibilităţile în cadrul realizării şi protecţiei intereselor comune ale participanţilor - de producţie, tehnico-ştiinţifice, sociale etc. Crearea structurilor indicate se admite cu condiția respectării legislației antimonopol și altor acte normative.

**4.18.** Întreprinderea nu poate fi fondator al societăţii comerciale.

**4.19**.Profitul (pierderile) Întreprinderii se determină în modul prevăzut de legislație și se formează după achitarea impozitelor și altor plăți obligatorii și rămîne la dispoziția Întreprinderii.

**4.20**.Situația financiară anuală a Întreprinderii se supune obligatoriu auditului.

**4.21**.Pînă la emiterea raportului auditorului sau după, entitatea de audit întocmește și adresează administratorului Întreprinderii o scrisoare în limba de stat pe blancheta sa cu antet, care include deficiențele identificate de auditor în cadrul misiunii de audit și care, potrivit raționamentului profesional, sînt suficient de importante pentru a fi aduse la cunoștință, precum și propuneri de soluționare a acestora. Copia scrisorii se va prezinta consiliului de administrație, Fondatorului și primăriei mun.Orhei.

**4.22**. Situația financiară anuală a Întreprinderii, care a fost supusă auditului Curții de Conturi a Republicii Moldova nu este supusă auditului obligatoriu pentru anul auditat.

**4.23**.Profitul net poate fi direcționat către:

a) acoperirea pierderilor din anii precedenți;

b) formarea rezervei pentru dezvoltarea Întreprinderii;

c) defalcări în bugetul municipal;

d) plata recompenselor către membrii organelor de conducere și control;

e) în alte scopuri, dacă ele nu contravin legislației.

**4.24**.Decizia de repartizare a profitului net anual se aprobă de către Fondator.

**4.25**.Defalcările stabilite de Fondator se transferă de Întreprindere– în bugetul municipal, pînă la data de 30 iunie inclusiv a anului imediat următor anului de gestiune.

**4.26.**Profitul net se repartizează exclusiv pentru acoperirea pierderilor din anii precedenți și/sau pentru dezvoltarea Întreprinderii în cazul în care:

a) aceasta este insolvabilă sau plata defalcărilor în buget va conduce la insolvabilitatea ei;

b) valoarea activelor nete, conform situației financiare anuale, este mai mică decît capitalul social sau va deveni mai mică în rezultatul plății defalcărilor în buget.

**4.27**.În cazul în care, la expirarea a 3 ani consecutivi de administrare, valoarea activelor nete ale Întreprinderii va fi mai mică decît mărimea capitalului social, Fondatorul va adopta una din următoarele decizii:

а) de reducere a capitalului social, dar nu mai mic decît cuantumul minimal prevăzut de legislație;

b) de transmitere a unor bunuri sau mijloace bănești în calitate de aport la capitalul social;

с) de dizolvare a Întreprinderii, dacă activele nete sînt sub limita, prevăzută de legislația în vigoare.

**4.28**.Întreprinderea este obligată să respecte prevederile acordurilor colective privind protecţia muncii, mediului ambiant şi prescripţiile vizând tehnica securităţii, fiind răspunzătoare pentru prejudicierea sănătăţii şi capacităţii de muncă a salariaţilor săi în modul stabilit de lege.

**V.REORGANIZAREA ȘI /SAU DIZOLVAREA ÎNTREPRINDERII**

**5.1**.Întreprinderea se reorganizează şi /sau se dizolvă în temeiul deciziei fondatorului, sau în temeiul hotărîrii instanţei de judecată, în conformitate cu prevederile [Codului civil al Republicii Moldova](http://weblex.md/item/view/id/d6787d206ccf541a8d1125b70ee3be89), [Legii insolvabilităţii](http://weblex.md/item/view/id/2d157838cf50770e00179c08ff0d9d56), altor acte legislative şi normative în domeniul reorganizării şi lichidării întreprinderilor.

**5.2**.Decizia cu privire la dizolvarea Întreprinderii poate fi aprobată în temeiurile prevăzute de lege și de prezentul statut. Deciziile comisiei de lichidare se adoptă cu votul majorității. Nerespectarea acestei condiții atrage nulitatea deciziilor ei.

**5.3**.Dizolvarea Întreprinderii are ca efect deschiderea procedurii de lichidare. Excepție fac cazurile de fuziune sau dezmembrare care au ca efect dizolvarea, fără lichidarea persoanei juridice care își încetează existența, și transmiterea universală a patrimoniului ei, în starea în care se găsea la data fuziunii sau dezmembrării, către persoanele juridice beneficiare.

**5.4**.Întreprinderea în proces de dizolvare continuă să existe și după dizolvare, pînă la radierea din Registrul de stat al persoanelor juridice, în cazul în care existența ei este necesară pentru lichidarea patrimoniului.

**5.5.**Din data publicării deciziei privind dezolvarea Întreprinderii, aceasta î-și încetează activitatea de întreprinzător, fiind privată de dreptul de a încheia noi acte juridice.

**5.6**.Administratotul nu mai poate întreprinde noi operațiuni, în caz contrar fiind responsabil, personal și solidar, pentru operațiunile pe care le-a întreprins.

**5.7**.Lichidarea Întreprinderii se efectuează de comisia de lichidare instituită/lichidatorul desemnat de Fondator, în număr cel puțin de 3 persoane, care va îndeplini toate operațiunile de licidare a patrimoniului ce aparține cu drept de proprietate Întreprinderii.

**5.8**.Membrii comisiei de lichidare/lichidatorul reprezintă Întreprinderea în procesul de lichidare și își exercită atribuțiile prin cumul cu funcția lor de bază.

**5.9**.După preluarea funcției, comisia de lichidare/lichidatorul în comun cu administratorul, întocmește și semnează ultimele situații financiare în baza bilanțului de lichidare.

**5.10.**Comisia de lichidare/lichidatorul execută și finalizează operațiunile curente, evaluează, valorifică și înstrăinează activele Întreprinderii dezolvate sub orice formă prevăzută de legislație, reprezintă Întreprinderea dizolvată în instanțele de judecată, încasează creanțele, inclusiv cele legate de insolvabilitatea debitorilor, încheie tranzacții, concediază lucrători, contractează, după necesitate, specialiști și experți, îndeplinește orice alte acțiuni în măsura în care sînt necesare pentru dizolvarea Întreprinderii.

**5.11**.Administratorul este obligat să transmită, iar comisia de lichidare/lichidatorul este obligată/obligat să primească bunurile, registrele și actele Întreprinderii și să asigure păstrarea lor.

**5.12**.Comisia de lichidare/lichidatorul este obligată/obligat să țină registrul tuturor operațiunilor aferente lichidării în ordinea cronologică a efectuării lor.

**5.13.**Comisia de lichidare/lichidatorul, după achitarea creanțelor creditorilor, întocmește bilanțul de lichidare, care se aprobă de Fondator.

**5.14.**Cheltuielile aferente lichidării benevole a Întreprinderii care nu dispune de active vor fi acoperite din contul mijloacelor prevăzute în acest scop în bugetul Fondatorului.

**5.15**. Întreprinderea poate fi supusă dizolvării forțate prin hotărîrea instanței de judecată, în baza cererii Fondatotului, în cazurile în care aceasta nu dispune de active sau, în decursul ultimilor 3 ani, nu a desfășurat activitate și nu a prezentat situațiile financiare și dările de seamă organelor abilitate.

**5.16**.Instanța de judecată desemnează un administrator fiduciar al dizolvării forțate a Întreprinderii.

**5.17**.Întreprinderea poate fi radiată din Registrul de stat al persoanelor juridice în condițiile art. 26 din Legea RM privind înregistrarea de stat a persoanelor juridice și a întreprinzătorilor individuali Nr. 220 din 19.10.2007, în baza deciziei Consiliului municipal Orhei.

**5.18**.La lichidarea Întreprinderii, bunurile rămase după achitarea creanțelor creditorilor se transmit Fondatorului de comisia de lichidare/lichidator/administratorul fiduciar.

**5.19**.Controlul asupra activității comisiei de lichidare se efectuează de către Fondator, sau de către organul care a organizat-o și Fondator.

**5.20.**Pentru daunele, aduse întreprinderii lichidate, precum și creditorilor de către comisia de lichidare (organul, ce se ocupă de lichidare), toată răspunderea în corespundere cu legislația în vigoare o poartă membrii comisiei de lichidare (organul, ce se ocupă de lichidare).

**5.21.**Întreprinderea este considerată lichidată din momentul excluderii ei din Registrul de stat a întreprinderilor și organizațiilor.

**VI.CONFLICTUL DE INTERESE.**

**6.1**.Tranzacția reprezintă o înțelegere între două sau mai multe părți, prin care se transmit anumite drepturi, bunuri sau se face schimb comercial.

**6.2**.Tranzacția cu conflict de interese este o tranzacție sau cîteva tranzacții legate reciproc care întrunește/întrunesc cumulativ următoarele condiții:

a) se efectuează, direct sau indirect, între Întreprindere și persoana interesată și/sau persoanele apropiate ale acesteia, în sensul art. 2 din Legea RM privind declararea averii și a intereselor personale Nr. 133 din 17.06.2016, în condiții contractuale practicate de Întreprindere în procesul activității economice;

b) valoarea tranzacției/tranzacțiilor legate reciproc sau a bunurilor ce constituie obiectul acesteia/acestora depășește 1% din valoarea activelor nete ale Întreprinderii, conform ultimelor situații financiare, sau depășește suma de 400 000 lei.

**6.3.**În condițiile stabilite la punctul 6.2, tranzacție cu conflict de interese se consideră:

a) cumpărarea, vînzarea, transmiterea ori primirea în orice alt mod de către Întreprindere a bunurilor, a serviciilor, a drepturilor, a mijloacelor bănești și a oricăror alte active;

b) acordarea ori primirea de către Întreprindere a împrumutului, gajului, garanției, fidejusiunii sau a oricărei alte creanțe;

c) acordarea sau primirea de bunuri ori drepturi de folosință, locațiune, arendă sau leasing;

d) încheierea sau asumarea unor angajamente cu executare ulterioară.

**6.4.** Persoană interesată de efectuarea de către Întreprindere a tranzacției se consideră membrul consiliului de administrație, al comisiei de cenzori, administratorul, contabilul-șef sau oricare altă persoană cu funcție de conducere și/sau persoană de conducere de nivel superior din cadrul Fondatorului.

**6.5.**Persoana interesată de efectuarea de către Întreprindere a tranzacției este obligată să comunice administratorului și consiliului de administrație despre existența conflictului de interese între Întreprindere și persoana în cauză și/sau persoanele apropiate ale acesteia pînă la luarea deciziei privind încheierea tranzacției cu conflict de interese, prezentînd informația despre:

a) descrierea situației care conduce la crearea conflictului de interese;

b) bunurile, serviciile, drepturile, instrumentele financiare sau orice alte active aferente tranzacției cu conflict de interes.

**6.6**.La cererea consiliului de administrație/administratorului, persoana interesată de efectuarea de către Întreprindere a tranzacției, în cazul în care nu a comunicat despre existența Conflictului de interese și/sau a votat pentru încheierea unei tranzacții cu conflict de interese încălcînd prevederile legii, este obligată să repare prejudiciul cauzat Întreprinderii și să compenseze venitul ratat al acesteia.

**6.7**.Pentru neprezentarea sau prezentarea cu întîrziere a informației privind conflictul de interese, persoanele interesate de efctuarea de către Întreprindere a tranzacțiilor răspund în conformitate cu legislația.

**6.8**.Soluționarea conflictelor de interese se efectuează în conformitate cu Legea RM privind declararea averii și a intereselor personale Nr. 133 din 17.06.2016.

**6.9**.Orice tranzacție cu conflict de interese poate fi încheiată sau modificată de către Întreprindere numai prin decizia consiliului de administrație.

**6.10**.Decizia privind încheierea tranzacției cu conflict de interese se ia de către consiliul de administrație cu unanimitatea membrilor săi, cu excepția persoanelor interesate de încheierea tranzacției.

**6.11**.Dacă mai mult de jumătate dintre membrii consiliului de administrație sînt persoane interesate de efectuarea tranzacției date, aceasta va fi încheiată numai prin hotărîrea Fondatorului.

**6.12**.Persoana interesată de efectuarea tranzacției cu conflict de interese va trebui să părăsească ședința consiliului de administrație la care, prin vot deschis, se ia decizia cu privire la încheierea acesteia.

**6.13.**Prezența acestei persoane la ședința consiliului de administrație se ia în considerare la stabilirea cvorumului, iar la constatarea rezultatului votului, se consideră că această persoană nu a participat la votare.

**6.14.**Dacă membrilor consiliului de administrație nu le erau cunoscute toate circumstanțele legate de încheierea tranzacției cu conflict de interese și/sau tranzacția a fost încheiată prin încălcarea altor prevederi ale prezentului articol, consiliul de administrație este obligat să ceară administratorului Întreprinderii:

a) să renunțe la încheierea unei astfel de tranzacții ori să rezoluționeze contractul încheiat cu conflict de interese;

b) să asigure, în condițiile legislației, repararea de către persoana interesată a prejudiciului cauzat Întreprinderii prin efectuarea acestei tranzacții.

**VII. DEZVĂLUIREA INFORMAȚIEI DE CĂTRE ÎNTREPRINDERE**

**7.1.**Întreprinderea este obligată să plaseze pe pagina ei web și pe pagina web oficială a Fondatorului, statutul Întreprinderii, regulamentele interne și raportul anual al Întreprinderii.

**7.2**.Raportul anual al Întreprinderii va fi plasat pe pagina web în termen de 4 luni de la sfîrșitul fiecărui an de gestiune și va conține cel puțin:

a) informația despre numărul personalului Întreprinderii, despre locurile de muncă noucreate și salariul mediu lunar pe Întreprindere;

b) informația privind membrii organelor de conducere și control ale Întreprinderii, funcția deținută (președinte/membru), mărimea indemnizației stabilite de Fondator, precum și denumirea întreprinderilor în care aceștia reprezintă concomitent interesele unității administrative-teritoriale;

c) situațiile financiare anuale;

d) informația privind asistența financiară de care beneficiază Întreprinderea, garanțiile oferite de Consiliul municipal Orhei și de primăria mun. Orhei, angajamentele financiare și obligațiile asumate de Întreprindere;

e) rezultatele controalelor efectuate de către organele de control;

f) informația privind starea și mișcarea proprietății municipale și a proprietății întreprinderii;

g) raportul conducerii, care va include:

1) date privind realizarea indicatorilor financiari de performanță stabiliți pentru Întreprindere, inclusiv pentru filialele acesteia, dacă ele există;

2) date privind realizarea indicatorilor nefinanciari de performanță relevanți pentru activitatea Întreprinderii;

3) descrierea activităților de bază, inclusiv din domeniul cercetării și dezvoltării;

4) descrierea evenimentelor care au afectat activitatea Întreprinderii, inclusiv a tranzacțiilor cu conflict de interese;

5) descrierea riscurilor și incertitudinilor cu care se confruntă întreprinderea și atenuarea impactului acestora;

6) informația referitoare la respectarea cerințelor privind protecția mediului înconjurător;

7) informația privind existența filialelor Întreprinderii;

8) perspectivele de dezvoltare a întreprinderii și oportunitățile profesionale ale angajaților.

**7.3.**Raportul auditorului Întreprinderii va fi plasat pe pagina web a Întreprinderii și prezentat Agenției Proprietății Publice pentru plasare pe pagina sa web oficială.

**VII.DISPOZIȚII FINALE**

**8.1**.Prezentul Statut este întocmit în 3 (trei )exemplare, fiecare dintre ele având aceeaşi putere juridică.

**8.2**.Modificările și completările prezentului statut întră în vigoare la data înregistrării la ÎS Agenția Servicii Publice.

**8.3.**Litigiile apărute în procesul de activitate a Întreprinderii și/sau reorganizării, lichidării ei se vor soluționa în instanțele de judecată competente.

Președintele ședinței:

Secretarul: